MCS กำไรครึ่งหลังปี 60 โดดเด่น แถมยีลด์สูงซื้อเป้า 18.60บ.
MCS กำไรครึ่งหลังปี 60 โดดเด่น แถมยีลด์สูงซื้อเป้า 18.60บ.
1 พ.ย. 2560

บล.ไอร่า ระบุในบทวเคราะห์วันนี้(1พ.ย.) ว่า บริษัท เอ็ม.ซี.เอส.สตีล จำกัด (มหาชน) หรือ MCS แนวโน้มครึ่งหลังปี 60 กำไรสุทธิโดดเด่น เมื่อเทียบกับ 17 ล้านบาท เมื่อ 1H/60 คาดการส่งมอบผลิตภัณฑ์ช่วงไตรมาส 3/60 และไตรมาส 4/60 อยู่ที่ 13,000 ตัน และ 20,000 ตัน ตามแผนการส่งมอบที่ MCS เตรียมผลิตไว้ในช่วง 1H/60 ซึ่งฟื้นตัวโดดเด่นจากไตรมาส1/60 และ ไตรมาส 2/60 ที่ต่ำเพียง 1,000 ตัน และ 6,822 ตัน ตามลำดับ ทำให้คาดปริมาณขายในปี’60 อยู่ที่ ประมาณ 40,000 ตัน และเพิ่มขึ้น 25% อยู่ที่ 50,000 ตัน ในปี’61
พร้อมคาดกำไรสุทธิในครึ่งหลังปี 60 ฟื้นตัวโดดเด่น คาดอยู่ที่ 506 ล้านบาท เป็นไปตามปริมาณการส่งมอบสินค้าที่ล่าช้ามาจากครึ่งหลังปี 60 ขณะที่คาดกำไรสุทธิในปี’61 จำนวน 747 ล้านบาท เติบโตสูงถึง 43% ภายใต้คาดการณ์ปริมาณการส่งมอบ 50,000 ตัน
MCS มีฐานะการเงินที่แข็งแกร่ง และจ่ายปันผลเป็นประจำ คาดเงินปันผล จำนวน 0.80 บาท และ 1.00 บาท/หุ้น ในปี’60 และ 61 ตามลำดับ หรือคิดเป็น Dividend Yield ประมาณ 4.9% และ 6.1% ประเมินราคาเป้าหมายปี’61 ที่ 18.60 บาท